סופ״ש ארוך (ד' עד שבת) בנושא Equanimity - סטיבן פולדר ואודליה וינברג - לבעלי/ות ניסיון קודם
2023-12-27 14:30 - 18:00 (Asia/Jerusalem) | עין דור, עין דור
קורס סוף שבוע ארוך בנושא השתוות הנפש בהנחיית סטיבן פולדר ואודליה ויינברג
Equanimity: Dancing with Uncontrollable Life
כאשר תלמידיו של הבודהה נאספו לשמוע את מילותיו האחרונות, הוא אמר בין השאר: היו אי לעצמכם’. איכויות אלה של עצמאות, שקט ויציבות נדרשות במיוחד בתקופות של אי-ודאות, חרדה, קונפליקט וקושי. אבל איך נוכל להישאר שקטים, ובכל זאת להשמיע את קולנו, בכל זאת לצאת ולפעול למען שינוי בעולם? האם האי אינו גם דימוי של נפרדות בשעה שמה שאנחנו בעצם רוצים זה שתרגול תשומת לב יחזיר את החיבור האינטימי שלנו לחיים? ואם כך, כיצד נוכל להמנע מלחוש רוגז, מלהיות מוצפים משטף הנסיבות הכוללות סכסוך, עוולות וסבל? כיצד נוכל לפתח הגנה שאינה נשענת על שריון חיצוני ועור עבה?
התשובה היא בלימוד העוצמתי והנשגב של איזון פנימי. זהו לימוד מרכזי: האיזון הפנימי היא אחת מהברהמה ויהאראס, האיכויות חסרות הגבולות של הלב, וזהו גם הרכיב האחרון והגבוה ביותר של אברי ההתעוררות. זו היכולת שלנו להיות קלילים וחופשיים ולרקוד עם שינוי. איך נוכל לתרגל ולטפח איכות זו?
לפרטים נוספים על הנושא:
https://www.heb.stephenfulder.com/-equanimity-of-mind

קורסנגהא עם אבי פאר: כוונות מול מטרות-ההבדלים העמוקים והיישום היומיומי
2024-01-01 20:00 - 22:30 | מפגש מקוון
ינואר-פברואר 2024
כוונות מול מטרות-ההבדלים העמוקים והיישום היומיומי
שמונה מפגשים שבועיים | החל מה-1.1.24, בימי שני, 20:00-22:30
קורס אונליין (באמצעות זום)
(5 מפגשי ינואר: 1.1, 8.1, 15.1, 22.1, 29.1 | 3 מפגשי פברואר:5.2, 12.2, 19.2)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך). המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום. ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת. המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס ינואר-פברואר 2024:

כולנו מציבים לעצמנו מטרות בחיינו. גם אם הדבר מתרחש באופן לא מודע. כך נהוג וכך ראוי לעשות. לכן, אנו משתדלים (ועושים) כמיטב יכולנו להשיגן
עם זאת, חיים “מוכווני מטרות” אינם בהכרח מקור מובטח לשמחה, סיפוק ואושר. כאשר מתרחש שינוי, כאשר ציפיות לא מתממשות ממטרות שהצבנו לעצמנו בחיינו, אנו מגלים כי “מטרה” ו”אכזבה” קרובים עד מאד.
הדרך הבודהיסטית מדברת על “כוונה נכונה” כתנאי וכבסיס לאיכות חיים אותנטית ומתמשכת, בין אם המטרות שהוצבו אחריה התממשו או לא.

במפגשי קורסנגהא זה נדבר על היבטים שונים של “מטרות” ושל “כוונות”:

מהן “מטרות”? מהן “כוונות”? מהו הבלבול ביניהן?
טיפוח “כוונה נכונה”- אין פירושו נטישת “מטרות”
מהי “כוונה נכונה” בראייה הבודהיסטית
מיקומה היחסי של “כוונה נכונה” בתוך “האמת הנאצלת הרביעית”
הקשר בין “כוונה נכונה” ובין “השקפה נכונה”
שלושה סוגים של “כוונה נכונה”
שימוש בלתי ראוי בכוונות טובות
ערבוב מניעים (כוונות מטיבות ומזיקות ) וטמינת זרעים של קארמה
תשוקה (צ’אנדה) והערך של מודעות אליה
האפשרות לפירות מטיבים, מתוך תשוקה מזיקה
ללא תשוקה אין דרך- מה הכוונה

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

אשנב לבודהיזם – קורס מבוא שבועי בהנחיית יעל שלו
2024-01-02 19:30 - 21:00 | מפגש מקוון
בתקופה כה מאתגרת אנו שמחות לבשר על פתיחת קורס מבוא שבועי לדרך התרגול ותפיסת העולם הבודהיסטית, במטרה להנגיש כלים היכולים לסייע בהשקטת התודעה והתמודדות מיטיבה עם הנסיבות.
בקורס נתמקד בהבנת העקרונות של דרך התרגול הבודהיסטית ומספר רעיונות מרכזיים בתפיסת העולם של מסורת זו. התכנים יכללו את יסודות תרגול המדיטציה, המאפשרת להרגיע את התודעה ולפתח בהירות; בנוסף לארבע התובנות הראשונות אותן לימד הבודהה, העוסקות במקומו של הסבל בחיינו, בסיבותיו וביכולתנו להשתחרר ממנו; ואף נדבר על ארבע איכויות הלב, שפיתוחן מאפשר גישה חיובית, אוהבת, אכפתית עם שמחה ללא תנאי וגבול, גם במציאות מורכבת.
במפגשים נקדיש זמן למדיטציה, דיון ושיתוף. בסיום כל מפגש יינתנו הנחיות לתרגול והתבוננות במהלך השבוע, עד המפגש הבא.
במהלך הקורס נפגש פנים אל פנים פעם בחודש, למפגשים ארוכים יותר, שיאפשרו היכרות מחוץ למסך, העמקה, ותרגול של הדברים שלמדנו. מיקום המפגשים האלה יתעדכן בהמשך, בהתאם למצב.

חיצים לפרחים - שבת מדיטציה במסורת מורה הזן תיך נאת האן
2024-01-06 15:30 - 18:30 | המרכז לויג’נאנה יוגה, מזא”ה 22, תל אביב
חיצים לפרחים – שבת מדיטציה בהנחיית חגית הרמון
6.1.24, המרכז לויג’נאנה יוגה, מזא”ה 22, תל אביב, 15:30-18:30
להרשמה: חיצים לפרחים | שבת מדיטציה עם חגית הרמון | המרכז לויג’נאנה יוגה תל אביב (yogatlv.co.il)
צער, פחד וייאוש הם חלק מהחיים האמיתיים, מהיותנו בני אדם אמיתיים. אבל הם מעין חיצים, הנורים עלנו מבפנים או מבחוץ. מה נוכל לעשות מולם?
מסורת התרגול אומרת שאפשר להפוך אותם ל”פרחים”, לכוחות מיטיבים.
כל מצבי התודעה הם אורגנים, כלומר ניתנים לשינוי. בימים אלו המותחים את גבולות ליבנו ויכולת הכלתנו, אנחנו נדרשים יותר מתמיד לכוח מחולל שינוי – והוא עשוי מחמלה, סבלנות ונחישות.
איתן נהפוך את את החצים – לפרחים

מבוא לדרך הבודהיסטית ולמדיטציית מיינדפולנס בהנחיית מיכל יון
2024-01-14 09:00 - 11:30 | בית הסנגהה
תשומת לב (מיינדפולנס) היא איכות מנטלית של התבוננות ללא שיפוטיות ותגובתיות, בתהליכים המתרחשים בתוכנו.
איכות זו נמצאת בלב התרגול הבודהיסטי ומדיטציית תובנה (ויפאסנה). זו מיומנות נרכשת, שפיתוחה מאפשר להרחיב את היכולת לפגוש את אירועי היומיום, מערכות היחסים והפעולות שלנו בצורה מאוזנת, פתוחה ומיטיבה יותר.
הדגש בקורס המבוא הוא הן על תרגול מעשי של מדיטציית תשומת לב והן על היפתחות לתרגול של חופש מסבל שמציעה הדרך הבודהיסטית.
נכיר את יסודות הדרך הבודהיסטית והאופן בו הם מתממשים בתרגול המעשי ובאורח החיים שלנו – באופן המכוון להפחתת ועצירת סבל עתידי, ומאפשר לנו לפתח חכמה וחמלה אותנטית באשר למתרחש בחיינו.
במהלך הקורס נעמיק במפגש עם חלקים שונים בחוויה – בגוף, ברגשות ובמחשבות, ונלמד כיצד המפגש איתם ועם ההתבוננות יכול לפתוח לנו פתח לחיים חופשיים יותר, בעלי יציבות ושמחה.

ארבע האמיתות בהנחיית מולי גלזר
2024-01-16 18:00 - 20:15 | בית הסנגהה
הבודהה, זה שהתעורר, השאיר אחריו לימוד עשיר וכלים תרגוליים שנועדו לאפשר לנו חקירה פנימית עמוקה וטיפוח איכויות טובות הבאות לידי ביטוי בכל האספקטים של חיינו. החזון הוא מימוש הפוטנציאל של כל אחד ואחת מאיתנו לחיים של שלווה פנימית ואהבה לעולם.
המילים בדרשות של הקאנון הפאלי ממשיכות להדהד גם ממרחק של 2600 שנים.
בקורס זה נתמקד בעיון ולימוד טקסטים העוסקים בארבע האמיתות האצילות, שהן ליבת הדהרמה. מתוך הקריאה ננסה להבין כיצד הם יכולים להזין את התרגול המדיטטיבי ואת היישום של תורת הדהרמה בחיי היומיום.

כל מפגש יכלול קריאת טקסט, דיון ותרגול מדיטציה.
ההשתתפות בקורס פתוחה למי שמתרגלים לפחות שנה ברצף והשתתפו ברטריט אחד ארוך / או בשני סופי שבוע / או בסוף שבוע אחד ו 3 שבותות תרגול.

מקלט הדהרמה: טיפוח יציבות ומשאבים במפגש עם דוקהה - בהנחיית זהר לביא
2024-01-28 19:00 - 21:00 | תובנה, עובדיה מברטנורה 21, תל אביב
תרגול דהרמה מבוסס על היכולת שלנו להפנות מבט בוחן אל מופעי הדוקהה (סבל, סטרס, אי נחת, חסר שביעות רצון) בחוויה ובעולם. התבוננות זו הינה בשירות תובנות משחררות: כיצד דוקהה מובנית ואילו צורות הסתכלות מיטיבות זמינות לנו על מנת להתיר אותה? מה מבנה סבל ומה מבנה מענה משחרר מסבל? בקורס זה נלמד ונחקור תרגול דהרמה כטיפוח חוסן ומשאבים במפגש פעיל עם הדוקהה בעולם.
המפגשים יכללו תרגול פורמלי, שיחות דהרמה וחקירה משותפת

אימון לחיים בהשראה בודהיסטית - אסף (סטי) אל בר ומולי גלזר (קבוצת ערב)
2024-01-29 15:00 - 18:00 | יפו – סטודיו שאלה, ובזום (היברידי), יפו
אימון לחיים היא תוכנית הדגל של פסיכו-דהרמה, המעניקה ללומדים בה את תשתיות הידע ואת תרגול המדיטציה באופן בסיסי, יסודי ומעמיק כאחד.
זוהי קפיצת הראש הראשונה והמתאימה ביותר למי שמעוניינים להעמיק בבודהיזם, לא מתוך סקרנות גרידא, אלא מתוך רצון לחולל שינוי מיטיב בחיים.
בשנה זו נתוודע לתורת הנפש הבודהיסטית באופן מעשי ועיוני, ולמדיטציה כדרך מרכזית להתבוננות ולחקירה, לקשב פתוח, ולקבלה של המתרחש בגוף ובלב.
נתוודע לאופנים בהם נוצר הסבל האנושי מתוך כשלים בהבנת העולם, העצמי והאחר, ומתוך פעולות שגויות שנובעות מהבנה זו. נכיר גם את תורת ההשתחררות הבודהיסטית, שמלמדת כיצד באמצעות אימון נכון אנו יכולים לממש בצורה טובה יותר את הפוטנציאל האדיר הגלום בתודעת האדם, לשנות את תבניות התודעה, להשתחרר מסבל מיותר ולפתח איכויות מיטיבות שנמצאות בנו.

בין הנושאים:
• התוודעות, התבוננות בלתי שופטת
• קשב, ריכוז ומדיטציה
• השתנות, התהוות גומלין ותהליכי ‘אני’
• בהירות ובלבול, היאחזות ושחרור, מלחמה ושלום
• מקורות שפע, מקורות מצוקה ושדות אימון מומלצים
​

ערב מבוא לזן ומדיטציה בהוד השרון
2024-01-29 19:00 - 20:30 | מרכז זן השרון, רחוב ישורון 47, הוד השרון
אתם מוזמנים למפגש מבוא למדיטציית זן שיתקיים במרכז זן השרון.
ערב המבוא מיועד לחדשים ולוותיקים כאחד, ובמהלכו נעבור על דרכי המדיטציה אותן תוכלו לתרגל בקבוצה או בצורה פרטנית בביתכם. מרכז הזן בהוד השרון הוא חלק מבית הספר הבינלאומי לזן – קואן אום, המונה למעלה ממאה מרכזים בכל העולם.
✽ ✾ ✿ ❀ ❁ ❃ ❊ ❋
למי המפגש מיועד?
המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
✽ ✾ ✿ ❀ ❁ ❃ ❊ ❋
מהם עקרונות מדיטציית הזן?
תרגול הזן מכוון אותנו לחוות את החיים כפי שהם כאן ועכשיו, ברגע הזה.
להיוודע לטבע האמיתי שלנו ולפעול מתוך חמלה וחכמה.
מדיטציית הזן מסייעת לשקט ושלווה פנימית.
אנו נתרגל את המדיטציה אשר נלמדת במעל 100 מרכזי קואן אום בעולם עפ”י המסורת של הזן הקוריאני.
✽ ✾ ✿ ❀ ❁ ❃ ❊ ❋
פרטי המפגש:
תאריך: 29/1/24 18:45-20:30
מיקום: רח’ ישורון 47, הוד השרון
מספר המשתתפים מוגבל לשמונה אנשים ובהרשמה מראש בלבד.
עלות סמלית למפגש: 30 ש”ח – כדי להבטיח את מקומכם אנא הירשמו בקישור https://www.meshulam.co.il/s/1c5941
לשאלות ופרטים נוספים ניתן ליצור קשר עם תום 054-9472290
✽
יינתן זמן לשאלות ותשובות. בכדי להרשם יש לשלם את דמי ההרשמה בקישור המצורף. דמי ההרשמה אינם ניתנים להחזרה גם במקרה של ביטול.
✽
את מפגש המבוא מנחים אביטל סבג ותום ורד – מורי דהרמה בבית הספר לזן ‘קואן אום’ בעלי ותק של למעלה מ17 שנים בתרגול מדיטציה. לאחר המפגש תינתן האפשרות למשתתפים להצטרף לאחת מקבוצות הישיבה השבועיות של מרכז הזן 🙏
אתר בית הספר לזן הישראלי https://www.kwanumisrael.org/

מפגש מקוון בסדרת מפגשי שבילים רבים דהרמה אחת: היכן אמצא את דרך האמצע שלי?
2024-02-02 10:00 - 12:30
יום שישי, 2 בפברואר 2024
בין השעות: 12:30-10:00
בהשתתפות: לילה קמחי, ד״ר גידי איפרגן, יובל אידו טל, ירון בהיר שיבר
מנחים: אילן לוטנברג ואבי פאר
“…דרך האמצע המובילה לראייה, המביאה לידיעה,
והמחוללת השקטה, הבנה עמוקה, ערות מלאה ונירוואנה…”
(מתוך “הדרשה אודות הנעת גלגל הדהרמה”. תרגום, פרופ’ אביתר שולמן)
“דרך האמצע” הוא מושג מרכזי בבודהיזם, שמופיע הן ב”בודהיזם המוקדם” (תהרוואדה) והן ב”בודהיזם המאוחר” (מהאיאנה), דרך הצ’אן והזן ועד לבודהיזם הטיבטי.
עם זאת, עיון בטקסטים הבודהיסטיים מראה שההתייחסות אל “דרך האמצע” זוכה למספר רב של גישות ופרשנויות שונות זו מזו , שחלקן נראות אפילו סותרות.
במפגש זה נציג פרשנויות שונות כלפי “דרך האמצע” ונבדוק עד כמה ניתן להיעזר בהן ככלים מעשיים ואישיים בדרך (“אופאיה” – אמצעים מועילים):

האם כולן מדברות “דרך אמצע” אחת שאליה כולנו אמורים להתכוונן?
האם “דרך האמצע” שלי יכולה ואפילו צריכה להשתנות במהלך חיי?
איך אדע מהי “דרך האמצע” המטיבה עבורי?
מהן המשמעויות המעשיות של “דרך האמצע” וכיצד לבטא אותה בחיי?

אמנות השלווה, קורס היברידי לטיפוח סמאדהי בהנחיית יהל אביגור
2024-02-09 04:00 | סטודיו תנע קיבוץ עין שמר, עין שמר
אחת המיומנויות היפות והמועילות ביותר שהבודהא לימד וזמינה עבורנו היא טיפוח הסמאדהי. זוהי התנועה של יישוב, איחוי, איזון האנרגיה ויצירת שלווה של גוף לב ותודעה. אלו בתורן מולידות רווחה, סיפוק ושלווה אמינים ומבוססים על תבונה ומיומנות.
בקורס הראשון בסדרה הזו נתרגל את טיפוח הסמאדהי דרך רגישות לחוויית הנשימה בכל הגוף.
הקורס מיועד למתרגלים.ות שמעוניינים.ות והתנאים מאפשרים להם.ן לתרגל בכל יום למשך חצי שעה לפחות. מפגשי הקורס יהיו קצרים יחסית, ויתמכו בתהליך של הבניית תרגול אישי פורה.
בהחלט אפשר להשתתף בקורס הזה במקביל לקורסים אחרים, אם ישנה אפשרות ליישם את התרגולים המוצעים בו.
הקורס מתאים למי שהשתתפ.ה בקורס הנעת גלגל הדהרמה שני סופ”ש ריטריט

לראות היטב - סדרת קורסי העמקה בהנחיית יהל אביגור
2024-02-09 11:00 - 2024-02-10 14:30 | קיבוץ עין שמר, עין שמר, עין שמר
הדרך הבודהיסטית מתחילה מהזמנה לחופש יוצא דופן של הלב והתודעה, וממשיכה בהנחיות מדוייקות ומהימנות לכיוונו. הליכה על הדרך הזו משחררת ומשמחת עם כל צעד, ומובילה הלאה, לסוגים יסודיים אף יותר של שחרור.
בקורסים האלו אנחנו נתחקה אחרי הנחיותיו של מורה המדיטציה רוב ברבאה לתרגול מדיטציית תובנה, כפי שהוא הציג אותן בספרו ׳ראייה שמשחררת׳.
נתמקד במיומנות של מדיטציית תובנה כתרגול של צורות הסתכלות המשחררות מאי נחת ברגע, וגם מכוונות את הלב אל תובנת של הריקות של כל הדברים, כלומר, אל טבעם הפתוח ונעדר הקרקע.
אנחנו נתחיל את המסע עם הצגה של העקרון של ריקות והתהוות מותנית, נתרגל התרה של התמצקויות עצמי מכאיבות, ונקדיש כמה שבועות לטיפוח תפיסות של השתנות, של אי היאחזות ושל הסרת העול של העצמי.
מוזמנים.ות להצטרף לאחד מהקורסים בלבד, אבל המשכיות של נוכחות תתרום ליתר עומק.
מנחה הקורס הוכשר על ידי רוב ברבאה ללמד את התרגולים ותכני הספר.
גם אם תרגלתם.ן בקורסים האלו בעבר, אתם.ן מוזמנים.ות לחזור כדי לבקר שנית באזורים האלו כדי להעמיק את אפשרויות החופש שהם פותחים.

חלק א’:
היברידי, בבית הסנגהה ואונליין: 09.02.24 – 5.4.24,
ושני ימי תרגול: אחד ב – 16.2.24 בבית הסנגהה ואחד ב – 1.3.24 בעין שמר
ב-8.3 לא יתקיים מפגש
החל מה-15.3 הקורס יתקיים אונליין בלבד.
חלק ב’
אונליין בלבד
שני ימי תרגול ב – 10-11.5.24
ומפגשים שבועיים החל מה-17.5.24 ועד ה-14.6.24

ההרשמה כעת פתוחה לשני חלקי הסדרה יחד. ייתכן ויתאפשר בהמשך להרשם לכל חלק בנפרד, על בסיס מקום פנוי.

הקורס מתאים למי שתרגלו בשני ריטריטים ארוכים / 4 סופ”שים בשתיקה

קורס שבועי מקוון על התרגול הרוחני של דרך הבודהיסטווה עם הנזיר קארצון
2024-02-09 14:00 - 16:00 | מפגש מקוון
אנו מזמינים אתכם להשתתף בסדרת מפגשים שעוסקים ב-״המדריך לנוהג הבודהיסטווה״ – טקסט שחיבר שנטידווה, חכם הודי שחי במאה השמינית לספירה.
״המדריך לנוהג הבודהיסטווה״ הוא טקסט קנוני של מסורת המהאיאנה שמתאר את דרכי הבודהיסטווה ששואפ.ת להגיע להארה שלמה עבור כל היצורים החיים. הטקסט שנכתב כפואמה מדגיש את חשיבות פיתוח החמלה, הכוונה האלטרואיסטית והחוכמה. שאנטידווה מעניק לנו שיעורים פרקטיים שמלמדים כיצד ניתן להפוך מצבים קשים ומאתגרים להזדמנויות להתפתחות רוחנית. הוא מראה דרכים להתמודדות עם יריבים בעזרת תרגול של סבלנות, טוב לב, דאגה לזולת ופיתוח תודעה ההארה. הוא מתווה עבורנו את הדרך לסילוק האנוכיות ונותן לנו השראה בתרגול הדרך להארה שמשלב נדיבות, מוסריות, סבלנות, להט בתרגול, ריכוז, חוכמה, אמפתיה ואהבה שלא תלויה בדבר שמתמקדים בטובת הזולת.
״המדריך לנוהג הבודהיסטווה״ מורכב מכ-770 בתים ומחולק לעשרה פרקים. את הטקסט ילמד הנזיר קארצון (יקי פלט) בסדרת מפגשים מקוונים שיערכו בימי שישי בשעה שתיים בצהריים באמצעות זום. במהלך המפגשים נקרא ביחד את הטקסט, נדון על משמעותו ונמדוט עליה ונעסוק באופן בו ניתן ליישמו בתרגול הרוחני האישי ובחיי היום-יום. הקורס אינו דורש מידע מוקדם ותוכנו הוא עצום. ניתן להצטרף למפגשים בכל נקודת זמן מאחר וכל פרק עוסק בתרגולים שונים ונקודות מבט מגוונות.
הקורס יתקיים בזום כל יום שישי החל מתאריך 22/9, בשעה 14:00. אין צורך בהרשמה מוקדמת.
שיעורים יתקיימו באמצעות אפליקציית הזום:
Join Zoom Meeting
https://us02web.zoom.us/j/87239197808
Meeting ID: 872 3919 7808
Passcode: [REDACTED]
אנא התחברו 10 דקות לפני תחילת השיעור כדי שנוכל להתחיל בזמן.

להתחיל מחדש: 10 ימים של תרגול בוקר אונליין, בהנחיית סטיבן פולדר
2024-02-11 08:00 - 08:50 | מפגש מקוון
לרוב, אין זה פשוט לפתח תרגול פורה של מדיטציה ומיינדפולנס בתוך עומס היומיום, תרגול שצומח ומתפתח בסביבה הביתית. במהלך עשרת הימים ינתנו הנחיות מדיטציה יומיות, “שיעורי בית” וזמן לשאלות, ובעזרתן, יום אחר יום, נצעד בהדרגה לעבר העמקה של התרגול. במהלך הקורס נחקור את האופנים בהם תרגול בוקר עמוק יכול לסייע בהבאת מבט בהיר, רענן ומלא חמלה לפתחו של היום החדש שמתחיל, ובהתמרה של בעיות היומיום להזדמנויות לטרנספורמציה.
הקורס יארוך 10 ימים, במהלכם נפגש כל יום בשעה 8:00 ל-50 דקות דרך הזום.
הנחיות המדיטציה וההצעה לתרגול בבית יינתנו באנגלית והם יוקלטו ויהיו זמינים לצפייה. יהיה זמן לשאלות בעברית ובאנגלית.
הקורס פתוח למי שעשה סופ”ש /ריטריט ויפסנא בשתיקה קורס מבוא לבודהיזם תרגול מסור של שנה.

תודעה מאומנת עם נועה נחום
2024-02-14 09:00 - 2024-02-20 11:00 | מרכז דיאן, המושב 69, פרדס חנה כרכור, פרדס חנה
בהיקוס, אינני מכיר בעולם כולו ולו דבר אחד שמוביל לסבל רב, מתודעה שאינה מאומנת ואינה מטופחת. אכן, תודעה שאינה מאומנת ואינה מטופחת מובילה לסבל רב.
אינני מכיר בעולם כולו ולו דבר אחד שמוביל לרווחה ואושר מתודעה מאומנת ומטופחת.
אכן, תודעה מאומנת ומטופחת מובילה לרווחה ואושר.
[AN 1: iii. 1,2,3,4,9,10]
קורס זה מבקש להעמיק את ההבנה כיצד ניתן לאמן ולעצב את התודעה אל עבר חיים שתומכים בחכמה ובחופש.
מהם דפוסי תודעה מזיקים וכיצד ניתן לנטוש אותם?
מהי תודעה מאומנת ומיומנת ואיך נוכל לטפח אותה?
הלימוד במפגשים ישען על ידע תיאורטי, קטעי טקסט קצרים, שיח וחקירה משותפים ויכלול מגוון תרגולי מדיטציה שונים
יושם דגש על חקירה של חווית התרגול של המשתתפים וההקשר בין התרגול על הכרית לחיי היומיום.

כשהדברים מתפרקים - אילן לוטנברג, בסיוע נטע לוי ומולי גלזר
2024-02-14 14:30 - 2024-02-17 18:00 | עין דור, עידן דור
תורת הדהרמה והתרגול של מדיטציית ויפאסנה הם בעלי ערך במיוחד בעיתות של משבר אישי (מחלה, כאב, אובדן) וקולקטיבי.
הזמנים הללו בהם נראה כאילו הדברים מתפרקים, הם אתגר עבור כולנו לכל אורך חיינו, ובמיוחד בימים אלה.
לעיתים מדובר בתקופה מוגבלת ולעיתים זו גזרה שעלינו לחיות איתה לתמיד.
כיצד אפשר לא ליפול לפחד, רוגז, צער וייאוש?
הדרך אותה מציעה הדהרמה הבודהיסטית היא שמירה על תודעה בריאה, תודעה שאינה נגועה בהיאחזות ומאבק ויודעת לפגוש ולהכיל כאב רגשי וגופני עם יציבות מנטלית, אי הזדהות ולב פתוח, ומתוך כך גם לדעת כיצד לפעול. הפעולה נעשית מתוך ראייה בהירה, במקום מתוך דפוסי התגובתיות הרגילים והלא מיטיבים.
עיקר הזמן ברטריט יוקדש לתרגול מדיטציית ויפאסנה בשתיקה.
הרטריט מיועד למתרגלים בעלי נסיון בסיסי וגם לאלו שהיו רוצים להתנסות במדיטציה ולבדוק באיזו מידה ניתן להסתייע ולהיתמך על-ידי התרגול.
מה נעשה ברטריט? נתרגל מדיטציה עם הנחיות, ובעזרתה נתבונן במצבנו, נבחן אותו ונוכל להתחיל לגלות כיצד ניתן לשהות בנינוחות הולכת וגוברת עם כאבי הנפש והגוף.
בנוסף, נלמד ונתרגל פיתוח חמלה ואמפטיה כלפי עצמנו וכלפי אחרים שסובלים, וכיצד שינוי פרספקטיבה ביחס לעצמנו ולאחרים מאפשר לשחרר דפוסים שגורמים לנו לסבל מיותר ובמקביל לחוש רווחה, חיבור וקשר אנושי משמעותי לעצמנו ולאחרים.
ברטריט תהיינה שיחות דהרמה וכן מפגשים בקבוצות קטנות עם המורים ובמידת הצורך מפגשים אישיים.

אימון לחיים בהשראה בודהיסטית (קבוצת בוקר) עם מאיה לאוב ואביגיל פן
2024-02-16 09:00 - 12:00 | יפו – סטודיו שאלה, ובזום (היברידי), יפו

למעמקי הלב ותשומת הלב - בהנחיית שחר מתן
2024-02-19 08:15 - 10:15 | בית הסנגהה, עובדיה מברטנורה 21, תל אביב, תל אביב
בקורס זה נעמיק בלימוד הסאטיפטאנה סוטה – הדרשה של הבודהה על ביסוס תשומת הלב, נלמד ונתרגל עם ארבעת מוקדי הקשב המאפשרים לימוד שנוגע במרחבים ותרגולים מגוונים עמוקים ומשחררים.
נפתח את יכולות התבונה, החקירה, הראייה הבהירה והחוכמה – ביחד עם איכויות הלב של עיניים טובות, חמלה, ושמחה.
בשזירה של כל אלו ביחד נתרגל ונחווה את הקשר בין הלימוד והתרגול לבין רווחה וחופש.
זו הזמנה למסע. מסע של חקירה בדרך החופש.

הקורס מיועד למי שעשת.ה קורס מבוא וקורס הנעת גלגל הדהרמה / שני סופ”שים בשתיקה / ריטריט אחד.

ריטריט חורף "ללכת בדרך הלב" - שימי לוי וסטיבן פולדר - לבעלי/ות ניסיון קודם
2024-02-21 14:30 - 2024-02-27 14:00 | עין דור, עידן דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

חמלה בימים של אובדן בהנחיית הנזיר קארצון
2024-02-23 09:00 - 2024-02-24 17:30 | מרכז טל הדר, דרך הפרחים 2, כפא מונש
פיתוחה של החמלה נמצא בליבה של המסורת הבודהיסטית של המהאיאנה.
לחמלה יש כוח עצום לרפא את הלב ולטעת בו אומץ. תרגול החמלה פותח את הלב ונוגע בכל אלו שחווים סבל, בשאיפה שכולנו נגשים את החופש המוחלט מכל סוגי הסבל ומכל המגבלות שלנו. פיתוח החמלה הינו מעמיק, כן ומתגמל – ומסיט את תשומת ליבנו מהקשיים האישיים שלנו ומתמקד בהגשמת הטוב המירבי עבורנו, אך גם עבור כולם.
ואולם, בימים של אובדן ופחד תרגול החמלה הופך לעיתים לקשה יותר. בימים כאלה אנחנו מתכנסים אל תוך עצמנו ומוצאים נחמה בסביבתנו הקרובה והמוכרת. הרחוק נראה לנו זר ומרוחק מתמיד, הפערים מתעצמים ומתחדדים, והמנעד הרגשי רוגש וסוער.
האם בימים קודרים שכאלה ניתן לפתח חמלה?
במהלך הקורס נעסוק במשמעות החמלה ונתרגל ביחד טכניקות שונות לטיפוח חמלה.
הקורס יתקיים בכפר מונאש בשישי-שבת 23-24/2.

מודעות מלאה לנשימה - מפגש תרגול ולימוד, שישי, 23.2
2024-02-23 10:30 - 13:00 | בית רדיקל, התחייה 14, תל אביב
מודעות מלאה לנשימה – מפגש תרגול, שישי, 23.2, 10:30-13:00, בבית רדיקל, התחייה פינת הרצל, ת”א.
למידע נוסף ולהרשמה: https://bit.ly/mediation2302
“נישמו, אתם בחיים!” – הציע תיך נאת האן. למה? כשהתודעה מצטרפת לגוף, מתאפשרת הרפיה מרפאת, לה אנחנו זקוקים כל כך.
מוזמנים.ות לתרגל יחד בשישי הקרוב, עם אחד הטקסטים העתיקים הנוקבים ביותר והרלוונטים עדיין כל כך , סוטרת האנאפנסאטי.
ההשתתפות בדאנה! (תהיה אפשרות לתת בסוף המפגש)

דרך הסמוראי: עיונים בחוכמת דרכם של לוחמים בהנחיית יובל אידו טל
2024-02-28 09:00 - 2024-03-13 12:00 | מפגש מקוון
במסורות שונות מתואר ההולך בדרך הבודהיסטית כלוחם; מלוחמי שמבהאלה במסורות הבודהיזם הטיבטי ועד לסמוראי במסורות הזן בודהיזם היפני. בקורס קצר זה נבקש ללמוד מחוכמתם ומדרכם של אלה.
אל לה לכוונת הלב
בעיצומו של מאבק
להיות שונה
מכוונת הלב
בחיי היומיום
בימי שלום
ובעיצומו של מאבק
על כוונת הלב להיות
אותה כוונת לב
ראה את המציאות נכוחה
וראה אותה מנקודת המבט
הרחבה ביותר שתוכל
הקפד שלא להיות מתוח מדי
הקפד שלא להיות רפוי מדי
הנח את תודעתך
בלב לבו של המאבק
מבלי לנוע ולנוד
ומבלי לאבד את שיווי המשקל שלך
הקפד על דריכות נינוחה
הנח דעתך
מבלי שדריכותך תהפוך רופסת
אף לא להרף עין
דע להוקיר
כל רגע
את הגמישות
ואת הנכונות להשתנוּת
ושמור את דעתך פתוחה
על הקטן לדעת לעומקו את לבו של הגדול
על הגדול לדעת לעומקו את לבו של הקטן
ועל שניהם גם יחד
הגדול והקטן
לשמור על יושרתם מכל משמר
הרחב דעתך
דע להכיר בחסד כחסד
כשאתה נתקל בחסד
דע להכיר בעוולה כעוולה
כשאתה נתקל בעוולה
וכשלא תתערפל עוד דעתך
לנוכח יקיריך
ולנוכח יריביך
אז תדע
לראשונה
את תמצית חוכמת המאבק
​מיאמוטו מוסאשי. יפן. מאה 16

להיות יחד, להרגיש לבד - התמודדות עם תחושות של בדידות. ריטריט עירוני עם גל ברנדר ואיתי ארצי
2024-03-02 09:30 - 17:00 | סטודיו רנתה, רחוב בית אל 13, תל אביב, Israel
*הסטודיו במרחב מוגן
ישנן תקופות בחיים בהן אנו חווים בדידות – תחושה של חסר המלווה אותנו כמו צל לכל מקום אליו אנו הולכים. במערכות היחסים עם חברים, בזוגיות או אפילו בתוך קהל הומה – משהו מתכנס בתוך עצמנו אל מול העולם.
גם ההליכה בדרך הבודהיסטית יכולה להוביל לתחושת בדידות, כאשר הסובבים אותנו אינם מבינים או מתחברים לתהליכים העמוקים אותם אנו עוברים.
אך עם ההליכה בדרך, אפשר לגלות כי הבדידות יכולה להיות גם זכות – הזכות לקיום שאינו תלוי או מותנה בדבר, קיום שמאפשר לחוות אושר וסיפוק גם כשאנו בנוכחות אחרים וגם כשאנו לבד.
אנו מזמינים אותך לריטריט עירוני, בו נחקור, בעזרת הכלים של הדרך הבודהיסטית, את תחושת הבדידות ואת הפוטנציאל שהיא טומנת בחובה לשחרור.

מה עושים בריטריט?
בריטריט נעשה מדיטציה בישיבה ובהליכה, נשתף איך נושא זה מתבטא בחיינו ונלמד מחוכמתה של הדהרמה.
חלק מהריטריט יתקיים בשתיקה.
המפגש מתאים גם למתעניינים.ות חדשים, אשר רוצים לטעום ולהתנסות בלימוד ותרגול הדרך הבודהיסטית, וגם למתרגלים ותיקים אשר רוצים להעמיק את הידע והתרגול.
אנא הביאו מנה צמחונית, אותה ניתן לחלוק עם שאר המשתתפים. (יהיו סכו”ם וצלחות חד פעמיות מתכלות – כדאי להביא כוס, צלחת וסכו”ם רב פעמי)
כמה זה עולה?
לכיסוי העלויות נבקש דמי רישום סמליים של 50 שקלים.
עבור המורים – אנו בוחרים שלא לנקוב בסכום, ומזמינים אותך לתרום עבור הלימוד כרוחב הלב, ובהתאם ליכולת תוך שיקול המחיר המקובל לסדנאות כאלו.
אין מחסום לדהרמה – אם אין ביכולתך לשלם הנך מוזמן.ת להגיע ללא רישום.

קורס מבוא לדרך הבודהיסטית ולמדיטציית מיינדפולנס תובנה אונליין- בהנחיית אלהיה אייל מור
2024-03-03 18:00 - 2024-03-21 20:15 | מפגש מקוון

הנעת גלגל הדהרמה - בהנחיית תמי ברקאי
2024-03-03 18:30 - 2024-03-21 21:00 | בית הסנגהה, עובדיה מברטנורה 21, תל אביב, תל אביב
קורס המשך לבעלי נסיון בסיסי במדיטציית מיינדפולנס תובנה (ויפסנא)
“נזירים, זאת אמת האצילים בדבר הדרך להפסקת האי-נחת, חוסר הסיפוק והסבל: זאת הדרך האצילה בעלת שמונת האיברים: השקפה נכונה, כוונה נכונה, דיבור נכון, פעולה נכונה, פרנסה נכונה, מאמץ נכון, תשומת לב נכונה וסמאדהי נכון”.
(הדרשה על הנעת גלגל הדהרמה, תרגום מפאלי: קרן ארבל)
קורס גלגל הדהרמה מציע מסגרת להעמקה בתרגול מדיטציית ויפאסנה ובהיכרות עם מושגי היסוד של הדרך הבודהיסטית.
ארבע האמיתות ושמונת איברי הדרך שיחד מקיפים את כל האספקטים של חיינו: ההשקפות והכוונות, הפעולות ואורח החיים, טיפוח התודעה בתרגול הפורמלי והלא פורמלי.
הלימוד בקורס מבוסס על תרגול מדיטציה ועל הלימוד בקבוצה – סנגהה, כדרך לשותפות עם מתרגלות/ים נוספות/ים והליכה יחד בדרך, ולתמיכה בהבנת האופנים בהם התרגול על צורותיו השונות יכול לתמוך בחיים ערים, חופשיים, מתוך קרבה למה שחשוב ויקר ללב.
למי מיועד הקורס?
הקורס מיועד למתרגלות/ים ב’תחילת הדרך’, בעלי רקע בתרגול מדיטציית ויפאסנה בקורסי מבוא של תובנה או קורסי מיינדפולנס, שבתות תרגול או קבוצות הישיבה השבועיות.
הוא מתאים גם למי שלא השתתפו בתרגול בקורסים בשתיקה הכוללים לינה (סופ”ש או ריטריטים).
לקורס מוזמנים/ות להירשם גם מתרגלים/ות ותיקים יותר שחשים כי תכנית הקורס מתאימה להם.
הקורס אינו מתאים למי שאין להם/ן שום ניסיון בתרגול.
למתרגלות/ים ללא ניסיון מומלץ להשתתף קודם לכן בקורסי מבוא המוצעים בעמותת תובנה או בקורסי מיינדפולנס / Mbsr במסגרות אחרות.
אנא ציינו בצורה בהירה בטופס הרישום את ניסיון התרגול שלכן-ם.
אופי המפגשים
בכל מפגש נשב יחד למדיטציה מונחית, ויוקדש זמן לשיחת דהרמה על אחד ממרכיבי הדרך.
בנוסף יהיו שיתופים ושיח, במעגל או בקבוצות קטנות, על נושא השיעור וחקירה משותפת של המושגים שיילמדו – מתוך קשב לרלוונטיות שלהם לחיי היומיום והתרגול האישיים.
בין המפגשים יינתנו חומרי קריאה והנחיות לתרגול יומי בבית – שהוא חלק בלתי נפרד מהקורס וחשיבותו זהה לחשיבות ההשתתפות המלאה במפגשים.

סילה כתרגול: דיבור נכון, אורח חיים נכון ופעולה נכונה בהנחיית תמי ברקאי
2024-03-04 18:00 - 2024-03-23 20:30 | היברידי: בכפר סבא ובזום, כפר סבא, Israel
הדרך הבודהיסטית מזמינה אותנו לתרגול של תשומת לב וטיפוח של איכויות משחררות בכל פעולה ואספקט של חיינו כפי שהם: עם העיסוקים ומרחבי הקשר השונים שאנו נעים ביניהם – בבית, בעבודה, ובשיח הפנימי.
תרגול הסילה Sila – מוסר הנו מרכזי בדרך שמונת האיברים. שלושת חלקיו – פעולה נכונה, דיבור נכון ופרנסה / אורח חיים נכונים, מציעים תרגול רלוונטי תמיד, מרחב חקירה של הפעולות, הדפוסים וההשקפות שלנו, והאפשרות להביא לתוכם איכויות של חופש, קרבה, חמלה ובהירות.
בקורס זה נעסוק בלימוד וחקירה של הדיבור הנכון, בקשרים שבין שלושת תרגולי הסילה לשאר איברי הדרך.
הקורס יכלול תרגול מדיטציה, שיחות ותרגול אישי ובקבוצה של חקירה סביב נושאים אלה כפי שהם באים לידי ביטוי בחיי היומיום ובתוך סנגהה מתרגלת.

קורסנגהא עם אבי פאר: הבנת הקארמה בימים כאובים
2024-03-04 20:00 - 22:30 | מפגש מקוון
מרץ-אפריל 2024
הבנת הקארמה בימים כאובים
שמונה מפגשים שבועיים | החל מה-4.3.24, בימי שני, 20:00-22:30
קורס אונליין (באמצעות זום)
( 4 מפגשי מרץ: 4.3, 11.3, 18.3, 25.3| 4 מפגשי אפריל: 1.4, 8.4, 15.4, 29.4)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מרץ – אפריל 2024:
“כל היצורים הם הבעלים של הקארמה שלהם,
היורשים של הקארמה שלהם,
נולדים אל תוך הקארמה שלהם,
קשורים לקארמה שלהם,
נתמכים על ידי הקארמה שלהם.”
(מתוך הספר ‘טוב ורע ומעבר להם -הקרמה בלימוד הבודהיסטי’ מאת המכובד פ.א.פאיוטו בהוצאת ‘בודהיזם בישראל’)

כאשר אנו שרויים בימים כאובים, עולים בנו (באופן טבעי) רגשות של כעס, פחד, בלבול ואי-וודאות. עולה גם רצון להבין מה הביא לכל זאת , כיצד להתמודד והיכן ניתן למצוא יציבות.
ה”קארמה”, או “חוק הסיבה והתוצאה”, הינו אחד מעקרונות היסוד הפחות מובנים של הדרך הבודהיסטית.
רבים מבינים את חוק הקארמה באופן שגוי ומגדירים אותו כעקרון של “שכר ועונש” על התנהגותנו ואפילו כסוג של “גזירת גורל” שנקבע מראש ואין לשנותו.
הבנה בהירה ומעמיקה של מאפייני הכוונה, האחריות והבחירה הנמצאים בבסיסו של חוק הקארמה מסייעת להיעזר בו כמצפן המכוון את קבלת ההחלטות בכול היבטי חיינו. בכך, אנו בונים יכולת השפעה מעשית על איכות חיינו וחיי הסובבים אותנו.
בקורסנגהא זה נחקור את מושגי היסוד של חוק הקארמה ואת האופן בו ניתן ליישמם בחיינו, במיוחד בתקופה סוערת וכאובה זו.

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

סופ״ש ארוך (ד' עד שבת) של ויפסנא - לילה קמחי ויהל אביגור, בסיוע תמי ברקאי
2024-03-06 14:30 - 2024-03-09 18:00 | עין דור, עידן דור

מדיטציה: מההתחלה - בהנחיית אביגיל פן
2024-03-06 19:00 - 2024-03-27 21:00 | פסיכודהרמה, ג'ורג' וייז 6, תל אביב
כיצד נוכל לשהות עם מה שנוכח כרגע?
קורס קצר זה נועד למי שמבקשים להתחיל לצעוד בנתיבי האימון המדיטטיבי, ולאלה המבקשות להיזכר מחדש ביסודות התרגול, ובקשר שבין האימון במדיטציה בישיבה על הכרית לבין מדיטציה כהלוך נפש יומיומי המלווה את כל פעולותינו.
מתחילים מהסוף.
עוצרים לרגע.
נושמים עמוק.
מתקינים את הגוף ואת הנפש, לא מתוח מידי לא רפוי מידי, מתאמנים בתשומת לב שאינה מן ההרגל.

ארבע האמיתות כשער לחופש, קורס המשך לבעלי נסיון בסיסי במדיטציית מיינדפולנס תובנה (ויפסנא) בהנחיית שחר מתן בתל אביב
2024-03-12 09:00 - 11:30 | בית הסנגהה, עובדיה מברטנורה 21, תל אביב, תל אביב
מה קורה כשאנחנו משנים את האופן שבו אנחנו רגילים להביט בעולם? כיצד אופני הסתכלות אחרים יכולים לשנות את החוויה?
ועד כמה החופש אפשרי פשוט משינוי של המבט?
הדרך הבודהיסטית מציעה להביט בעולם דרך הפרספקטיבה של ארבע האמיתות.
היא חוקרת את האופן שבו הסבל מתהווה, ובהבנה של זה – את האופן שהחופש יכול להתהוות.
קורס זה יעמיק בחקירה של ארבע האמיתות כאופן הסתכלות משחרר, בעבודה עם השקפות כאפשרות לרכך את החוויה, ועם כוונות כדרך להכווין את הלב.
כל אלו יתמכו בטיפוח ופיתוח של “פאניה” חוכמה, כנתיב לחופש.
דרישות הקורס
ההשתתפות בקורס כרוכה בנוכחות בכל המפגשים וכן בנכונות והתכוונות לתרגול מדיטציה בבית.
אנא אל תירשמו אם נראה שלא תוכלו להגיע לקורס בצורה רציפה.
